Ottadalen

Ottadalen er den nørste av dei store sidedalane i Gudbrandsdalen og består av kommunane Skjåk, Lom, Vågå og delar av Sel. Namnet kjem frå elva Otta som renn gjennom dalen. Frå sør i Skjåk til Vågåmo går elva som eit vatn, som heiter Skim nord for Fossbergom i Lom og Vågåvatnet vidare til Vågåmo.

Historie 

Ottadalen har vore mykje brukt som ferdselsåre mellom Vestlandet og Austlandet over Strynefjellet til stryn, Langedalen til stranda, over Jostedalsbreen til Jostedalen og Luster; og Sognefjellet til Sogn. Det er og ein snarveg frå Vågå, langs Jotunheimen og til Fagernes.

Geografi 

Ottadalen byrjar frå Strynefjellet i vest, og tek med mange smådalar, som Tundradalen, Tordalen, Lundadalen, Raudalen og Bråtådalen, som munnar ut i Skjåk. I Lom kommune inneber det Bøverdalen, som startar på Sognefjellet, og Vårdalen, som dei viktigaste dalføra. I området nordanfor mellom Lom og Skjåk, byrjar Finndalen som går austover og munnar ut i Vågå. Elles har Vågå Sjodalen, som startar i området rundt Valdresflyi, og går over i Heidal som går austover og munnar ut i Sel.

Breheimen, Jotunheimen og Reinheimen er dei tre nasjonalparkane i området.

Samferdsel 

Ottadalen har fylgjande vegar:

Fylkesvegar:

 Fylkesveg 436 i Oppland Baksida Vågåmo - Otta
 Fylkesveg 438 i Oppland Rosten - Nord-Sel
 Fylkesveg 453 i Oppland Vågåmo - Finndalen
 Fylkesveg 454 i Oppland Solsida Vågåmo - Øverbygda
 Fylkesveg 456 i Oppland Lalm - Heidal
 Fylkesveg 467 i Oppland Solsida Lom - Flåklypa(Bøverdalen)
 Fylkesveg 468 i Oppland Solsida Vågåmo - Lom
 Fylkesveg 471 i Oppland Galdesand(Bøverdalen) - Bøverdalen (Bomveg til Neto sætergrend)
 Fylkesveg 473 i Oppland Solsida Vågåmo - Lom
 Fylkesveg 483 i Oppland Solsida Nye Vollungsbrua - Staurust
 Fylkesveg 484 i Oppland Baksida Nye Vollungsbrua - Lundagrendi - Skamsar
 Fylkesveg 485 i Oppland Solsida Skamsar - Gjøingsli - Dønfoss
 Fylkesveg 486 i Oppland Bråtå Dønfoss - Sota sæter

Riksvegar:

  Otta - Måløy
  Vågå - (Randsverk) vinterstengt over Valdresflyi til Valdres
  Lom - (Bøverdalen) vinterstengt over Sognefjellet til Luster
  Langvatnet vinterstengt til Geiranger; Langedalen - Geiranger
  Gamle Strynefjellsvegen: Grotli vinterstengt til Videsæter; Strynefjellet - Videsæter

Næring 

Næringslivet går hovudsakleg i skogbruk, jordbruk og tenesteytande næring. Ottadalen hadde ein lokalradio saman med Lesja og Dovre som heitte Nordalsradioen, men er no kjøpt opp av mediaindustrien i Midtdalen og sjølv om han enno heiter Nordalsradioen, so er han konsentrert i området mellom Lillehammer og Otta. Ottadalen har lokalavisa Fjuken, som eig mykje av lokalavisa Vigga, for Lesja og Dovre.

Ottadalen mølle er ei samanslutning av Ofossen mølle i Skjåk og mølla i Lom, der hovudproduksjonen er.
Ottadalen billag var billaget i Ottadalen, og hadde tatt seg av nesten all den lokale busskøyringa. Billaget er i dag kjøpt opp av Fjord1, og fjord 1 Ottadalen er oppkjøpt av Trønder Bilane noko som gjer at det gamle billaget blir viktig når det gjeld busstransport mellom Austlandet og Vestlandet. før i tida var det Sel kommune som hadde billaget. da hette det Ottdalen Kommunale Billag (OKB)

Kjelder 
  
 
 

Dalar i Innlandet
Geografi i Skjåk
Geografi i Lom
Geografi i Vågå
Geografi i Sel